A：你今晚有冇街去啊？
A: Neiq gamjmaanq yauq mouq gaaij heoi aa?
B：同Louise佢哋食飯吖嗎。
B: Tungx Louise keoiqdeih sikh faanh aaj maa.
A：噉晏晝呢？
A: Gamr aanzau nej?
B：晏晝冇啊，今晚我哋去一人一鍋啊，正唔正？
B: Aanzau mouq aa, gamjmaanq ngoqdeih heoi yatj yanx yatj woj aa, zeng mx zeng?
A：一人一鍋？
A: Yatj yanx yatj woj?
B：係啊。
B: Haih aa.
A：食乜嘢啊？
A: Sikh matjyeq aa?
B：打邊爐囖。
B: Daar binjloux loj.
A：喺邊度啊？
A: Hair binj douh aa?
B：誒，百老匯。我啊，book北海漁村啊，book極都book唔到啊。
B: Eh, baaklouqwuih. Ngoq aa, book bakjhoir yvxcvnj aa, book gikh douj book mx dour aa.
A：好多人咩北海漁村？
A: Hour doj yanx mej bakjhoir yvxcvnj?
B：你知唔知我星期三訂呢，打電話去喎，佢話我訂今日呢六號吖嗎。嘩，佢竟然幾日前都已經full晒。離晒譜，後尾百…
B: Neiq zij mx zij ngoq singjkeix saamj dengh nej, daar dinhwaar heoi wo, keoiq waah ngoq dengh gamjyath nej lukh houh aaj maa. Waa, keoiq gingryinx geir yath cinx douj yiqgingj full saai. Leix saai pour, hauhmeij baak …
A：係咩？
A: Haih mej?
B：不過百老匯同佢同一個集團嗎。
B: Batjgwo baaklouqwuih tungx keoiq tungx yatj go zaaphtvnx gaaj maa.
A：佢係唔係因為平啊？
A: Keoiq haih mx haih yanjwaih pengx aa?
B：一四八喎。
B: Yatj sei baat wo.
A：誒，北海漁村，一四八呀？
A: Eh, bakjhoir yvxcvnj, yatj sei baat aax?
B：唔係啊，佢係同一個集團𡃉，即係三間都一樣𡃉。
B: Mxhaih aa, keoiq haih tungx yatj go zaaphtvnx gaa, zikjhaih saamj gaanj douj yatjyoengh gaa.
A：係咩？今晚同 / 淨係Louise喳？
A: Haih mej? Gamjmaanj tungx / zinghhaih Louise zaax?
B：唔係，重有Jane同埋Candy Wong。
B: Mxhaih, zungh yauq Jane tungxmaaix Candy Wongx.
A：Candy？未聽過你提𠸏。
A: Candy? Meih tengj gwo neiq taix ger.
B：我哋…
B: Ngoqdeih …
A：係唔係嗰啲十年都唔見一次嗰啲啊？
A: Haih mx haih gor dij saph ninx douj mx gin yatj ci gor dij aa?
B：唔係啊。
B: Mxhaih aa.
B：我哋係十年後見返再一齊𡃉。
B: Ngoqdeih haih saph ninx hauh gin faanj zoi yatjcaix gaa.
A：咁搞笑𠸏。
A: Gam gaaursiu ger.
B：係早輪呢，應該係兩年前呢先一齊返𡃉。
B: Haih zourleonx nej, yingjgoij haih loengq ninx cinx nej sinj yatjcaix faanj gaa.
A：喀。
A: Haakh.
B：你琴晚呢，去咗邊啊？
B: Neiq kamxmaanq nej, heoizor binj aa?
A：琴晚？咪同Ada去睇戲囖。
A: Kamxmaanq? Maih tungx Ada heoi tair hei loj.
B：睇乜嘢戲啊？
B: Tair matjyeq hei aa?
A：七宗罪吖嗎。
A: Catj zungj zeoih aaj maa.
B：好唔好睇啊？
B: Hour mx hourtair aa?
A：好啊，幾好，幾正啊！不過我哋坐第二行啊，最衰就 / 嘩，嗰頭呢，幾辛苦啊！
A: Hour aa, geir hour, geir zeng aa! Batjgwo ngoqdeih coq daih yih hongx aa, zeoi seoij zauh / waa, gor taux nej, geir sanjfur aa!
B：唓！我覺得好…ei1，我覺得唔好睇啊，係你覺得好睇啊同大家姐。
B: Cej! Ngoq gokdakj hour … eij, ngoq gokdakj mx hourtair aa, haih neiq gokdakj hourtair aa tungx daaihgaajzej.
A：你知唔知啊Brad Pitt幾有型啊。
A: Neiq zij mx zij aa Brad Pitt geir yauqyingx aa.
B：邊個啊係？即係嗰…
B: Binj go aa haih? Zikjhaih gor …
A：即係嗰個男主角…
A: Zikjhaih gor go naamx zvrgok …
B：個警察定…
B: Go gingrcaat dingh …
A：兩個都係警察來嗎。嗰個…
A: Loengq go douj haih gingrcaat laix gaaj maa. Gor go …
B：即係邊一個至得𠿪？兩個…
B: Zikjhaih binj yatj go zi dakj gaar? Loengq go …
A：梗係後生嗰個喇。嗰個…
A: Gangrhaih hauhsaangj gor go laaj. Gor go …
B：我唔覺得佢好有型。
B: Ngoq mx gokdakj keoiq hour yauqyingx.
A：好有型啊！最後嗰度啊，幾感人啊。
A: Hour yauqyingx aa! Zeoihauh gor douh aa, geir gamryanx aa.
B：好衰啊我覺得嗰個人。
B: Hour seoij aa ngoq gokdakj gor go yanx.
A：佢係唔係黐線𡃉究竟？
A: Keoiq haih mx haih cijsin gaa gaugingr?
B：梗係唔正常喇。正常唔殺咗人老婆，斬人個頭落來喇。
B: Gangrhaih mx zingsoengx laaj. Zingsoengx mx saatzor yanx louqpox, zaamr yanx go taux lokh laix laaj.
A：噉又係，喂，但係我哋呢覺得佢呢都幾有型喎，你覺得佢型唔型？
A: Gamr yauh haih, wai, daanhhaih ngoqdeih nej gokdakj keoiq nej douj geir yauqyingx wo, neiq gokdakj keoiq yingx mx yingx?
B：同埋呢我覺得最收尾嗰度好無聊啊。嘩！淨係揸嗰架車呢，
B: Tungxmaaix nej ngoq gokdakj zeoi saujmeij gor douh hour mouxliux aa. Waa! Zinghhaih zaaj gor gaa cej nej,
A：喀。
A: Haakh.
B：嘩！嗰度都影成個字喎，
B: Waa! Gor douh douj yingr singx go zih wo,
A：但係我覺得佢嗰度…
A: Daanhhaih ngoq gokdakj keoiq gor douh …
B：好似躭時間噉啊。
B: Hourciq daamj sixgaan gamr aa.
A：但係我覺得佢嗰度 / 我覺得佢係製造𡁵個恐佈氣氛囖。
A: Daanhhaih ngoq gokdakj keoiq gor douh / ngoq gokdakj keoiq haih zaizouhganr go hongrbou heifanj loj.
B：係咩？我覺得唔係啊，我覺得嗰個人好無聊啊。
B: Haih mej? Ngoq gokdakj mxhaih aa, ngoq gokdakj gor go yanx hour mouxliux aa.
A：同埋 / 不過我覺得最後嗰度呢，其實都有少少令人失望囖，你以為呢佢會有啲好大件事發生嗎。
A: Tungxmaaix / batjgwo ngoq gokdakj zeoihauh gor douh nej, keixsath douj yauq siursiur lingh yanx satjmongh loj, neiq yiqwaix nej keoiq wuiq yauq dij hour daaih ginh sih faatsangj gaaj maa.
B：係囖，都冇𠸏！
B: Haih loj, douj mouq ger!
A：係囖。
A: Haih loj.
A：同埋佢送嗰個箱來呢，我都知一定會係啲即係好似肢解啊，嗰啲斬開手手腳腳嗰啲𡃉嘞。
A: Tungxmaaix keoiq sung gor go soengj laix nej, ngoq douj zij yatjdingh wuiq haih dij zikjhaih hourciq zijgaair aa, gor dij zaamr hoij saur saur goek goek gor dij gaa laak.
B：阿 / 阿浩呢，我哋同阿浩一齊去睇嗎，佢幾犀利啊，佢一估就係。哎吔！可能係佢老婆個頭啊，噉樣啊！
B: Aa / aa houh nej, ngoqdeih tungx aa houh yatjcaix heoi tair gaaj maa, keoiq geir saijleih aa, keoiq yatj gur zauh haih. Aaijyaa! Hornangx haih keoiq louqpox go taux aa, gamryoengr aa!
A：係呀？咁犀利呀？
A: Haih aax? Gam saijleih aax?
B：係啊。
B: Haih aa.
A：不過大家姐話一級謀殺會好睇啲囖。
A: Batjgwo daaihgaajzej waah yatjkapj mauxsaat wuiq hourtair dij loj.
B：我估都係啊。
B: Ngoq gur douj haih aa.
A：係呀？好似落咗嚹，落咗畫嚹。
A: Haih aax? Hourciq lokhzor laa, lokhzor waar laa.
B：應該係喇，哩排咁多戲上。
B: Yingjgoij haih laaj, nij paaix gam doj hei soengq.
A：唔知新年嗰個檔期有乜嘢上呢？
A: Mx zij sanjninx gor go dongkeix yauq matjyeq soengq nej?
B：新年呀？唔知喎，ei1，我知，星仔實有。
B: Sanjninx aax? Mx zij wo, eij, ngoq zij, Singj zair sath yauq.
A：唉！又係周星馳。
A: Aaiq! Yauh haih zauj singjcix.
B：好似係做乜嘢啊，獅哮記啊。
B: Hourciq haih zouh matjyeq aa, sijhaaujgei aa.
A：誒，乜嘢片來𡃉？
A: Eh, matjyeq pinr laix gaa?
B：乜嘢片？港產片囖。
B: Matjyeq pinr? Gongrcaanrpinr loj.
A：唔係啊，我係…
A: Mxhaih aa, ngoq haih …
B：笑片囖。
B: Siupinr loj.
A：唔係啊，我講𡁵即係係啲古裝啊，時裝 / ？
A: Mxhaih aa, ngoq gongrganr zikjhaih haih dij gurzongj aa, sixzongj / ?
B：古裝𡃉。獅哮記呢係講一個人呢，係好怕老婆𡃉，但係又要出去搞搞震。
B: Gurzongj gaa. Sijhaaujgei nej haih gongr yatj go yanx nej, haih hour paa louqpox gaa, daanhhaih yauh yiu ceotj heoi gaaurgaaurzan.
A：喀，咁搞笑！不過星仔啊雖然佢嗰啲戲你成日睇啊，但係都唔好睇𡃉。
A: Haakh, gam gaaursiu! Batjgwo Singj zair aa seoijyinx keoiq gor dij hei neiq sengxyath tair aa, daanhhaih douj mx hourtair gaa.
B：你唔識欣賞。琴晚食飯食啲乜啊？
B: Neiq mx sikj yanjsoengr. Kamxmaanq sikh faanh sikh dij matj aa?
A：噚晚？
A: Camxmaanq?
B：去邊度食啊？
B: Heoi binj douh sikh aa?
A：觀塘。本來諗住去金鐘嘅，但係又係食…
A: Gunjtongx. Bunrloix namr zvh heoi gamjzungj ge, daanhhaih yauh haih sikh …
B：你睇完戲幾多點啊？
B: Neiq tair yvnx hei geir doj dimr aa?
A：九點半啫嗎。兩個鐘。本來諗住去金鐘食…
A: Gaur dimr bun zej maa. Loengq go zungj. Bunrloix namr zvh heoi gamjzungj sikh …
B：嘩！返到來咪成十點。
B: Waa! Faanj dou laix maih sengx saph dimr.
A：係啊。十點幾𡃉嚹。
A: Haih aa. Saph dimr geir gaa laa.
B：咪係囖。重有得食？
B: Maih haih loj. Zungh yauqdakj sikh?
A：收十一點吖嗎。十一點係…
A: Sauj saph yatj dimr aaj maa. Saph yatj dimr haih …
B：嘩！咪食到趕頭趕命。
B: Waa! Maih sikh dou gonr taux gonr mengh.
A：唔係呃。我哋食咗幾多嘢啊，好辣啊嗰啲嘢。食到今日啊喉嚨痛𠻹啊。
A: Mxhaih aak. Ngoqdeih sikhzor geir doj yeq aa, hour laath aa gor dij yeq. Sikh dou gamjyath aa hauxlungx tung timj aa.
B：你同邊個去啊？
B: Neiq tungx binj go heoi aa?
A：咪Ada囖，頭先咪講咗囖。
A: Maih Ada loj, tauxsinj maih gongrzor loj.
B：唔記得嚹。
B: Mxgeidakj laa.
A：嘿！同埋阿Christy本來話去嘅，噉我哋之前嗰一晚揾佢吖嗎，但係佢唔想睇Seven，因為佢唔鍾意睇西片嘅。
A: Hei! Tungxmaaix aa Christy bunrloix waah heoi ge, gamr ngoqdeih zijcinx gor yatj maanq wanr keoiq aaj maa, daanhhaih keoiq mx soengr tair Seven, yanjwaih keoiq mx zungjyi tair saijpinr ge.
B：佢係明智嘅選擇。
B: Keoiq haih mingxzi ge svnrzaakh.
A：咦！佢呢就話想同我哋食飯，因為佢想食好多嘢。但係佢話我哋太…
A: Yir! Keoiq nej zauh waah soengr tungx ngoqdeih sikh faanh, yanjwaih keoiq soengr sikh hour doj yeq. Daanhhaih keoiq waah ngoqdeih taai …
B：喀，噉終於有冇啊？
B: Haakh, gamr zungjyvj yauq mouq aa?
A：但係佢話我哋太夜囖，所以就冇同我哋出去嘞，佢家姐呢而家呢學𡁵做facial嗰啲呢，學完𡃉嚹已經。
A: Daanhhaih keoiq waah ngoqdeih taai yeh loj, soryiq zauh mouq tungx ngoqdeih ceotj heoi laak, keoiq gaajzej nej yixgaaj nej hokhganr zouh facial gor dij nej, hokh yvnx gaa laa yiqgingj.
B：喀，教你哋做喇不如。
B: Haakh, gaau neiqdeih zouh laaj batjyvx.
A：唔係啊。
A: Mxhaih aa.
B：幫襯佢呀？
B: Bongjcan keoiq aax?
A：幫佢做啊。幫阿Christy做啊，做咗之後呢啲同學呢第二日見佢呢話佢白咗。即係佢冇話俾人聽佢做facial𡃉喎，但係呢做完之後呢人哋話佢明顯白咗啊。
A: Bongj keoiq zouh aa. Bongj aa Christy zouh aa, zouhzor zijhauh nej dij tungxhokh nej daih yih yath gin keoiq nej waah keoiq baakhzor. Zikjhaih keoiq mouq waah beir yanx tengj keoiq zouh facial gaa wo, daanhhaih nej zouh yvnx zijhauh nej yanxdeih waah keoiq mingxhinr baakhzor aa.
B：咁神奇！佢用啲乜嘢同佢做啊，灰水呀？
B: Gam sanxkeix! Keoiq yungh dij matjyeq tungx keoiq zouh aa, fuijseoir aax?
A：唔知啊，幾靚啊！
A: Mx zij aa, geir leng aa!
B：係唔係啊？佢一定係呃你哋，想你哋幫襯啊。
B: Haih mx haih aa? Keoiq yatjdingh haih aakj neiqdeih, soengr neiqdeih bongjcan aa.
A：唔係啊，
A: Mxhaih aa,
B：不如…
B: Batjyvx …
A：ei3，佢不嬲幫我哋買嘢都唔賺錢𡃉喇。
A: ei, keoiq batjnauj bongj ngoqdeih maaiq yeq douj mx zaanh cinr gaa laaj.
B：喂！不如你又去學吖？你學咗然後幫我哋做吖。
B: Wai! Batjyvx neiq yauh heoi hokh aaj? Neiq hokhzor yinxhauh bongj ngoqdeih zouh aaj.
A：我唔係想…
A: Ngoq mxhaih soengr …
A：我唔係想去學啊，而係呢嗰啲唔啱我𡃉。阿Bonnie話我唔做得，誒，按摩嗰隻𡃉。
A: Ngoq mxhaih soengr heoi hokh aa, yix haih nej gor dij mx aamj ngoq gaa. Aa Bonnie waah ngoq mx zouh dakj, eh, onmoj gor zek gaa.
B：我知啊。你去學下都好嗎，學下然後呢就幫我哋做你唔做得啫嗎，你學咗唔通自己做咩，梗係幫人做𡃉喇。
B: Ngoq zij aa. Neiq heoi hokh haaq douj hour maa, hokh haaq yinxhauh nej zauh bongj ngoqdeih zouh neiq mx zouh dakj zej maa, neiq hokhzor mxtungj zihgeir zouh mej, gangrhaih bongj yanx zouh gaa laaj.
A：你知唔知學 / 要學幾耐啊？
A: Neiq zij mx zij hokh / yiu hokh geirnoih aa?
B：唔知啊。
B: Mx zij aa.
A：年半啊。點學啊？
A: Ninx bun aa. Dimr hokh aa?
B：年半係唔係夜校來𡃉？
B: Ninx bun haih mx haih yehhaauh laix gaa?
A：唔係啊。全日𡃉。
A: Mxhaih aa. Cvnxyath gaa.
B：嘩！有冇搞錯啊？佢家姐冇做嘢年半，然後走去學美容呀？
B: Waa! Yauq mouq gaaur co aa? Keoiq gaajzej mouq zouh yeq ninx bun, yinxhauh zaur heoi hokh meiqyungx aax?
A：係啊，然之後佢而家咪可以喺美容嗰啲中心嗰度做囖。
A: Haih aa, yinxzijhauh keoiq yixgaaj maih horyiq hair meiqyungx gor dij zungjsamj gor douh zouh loj.
B：好高人工𡃉咩？
B: Hour gouj yanxgungj gaa mej?
A：都幾好揾𡃉，即係同你普通一份工一樣囖。即係譬如你好似你噉，你讀秘書嘅，噉你咪一樣要讀兩年。然之後出來做。係囖。
A: Douj geir hourwanr gaa, zikjhaih tungx neiq pourtungj yatj fanh gungj yatjyoengh loj. Zikjhaih peiyvx neiq hourciq neiq gamr, neiq dukh beisvj ge, gamr neiq maih yatjyoengh yiu dukh loengq ninx. Yinxzijhauh ceotjlaix zouh. Haih loj.
B：不過呢，係 / 不過係我哋咁差𡃉咋。阿浩呢佢啊，個弟婦呢，話佢哋嗰間公司啊，啱啱炒咗個，誒，信差呢，都有八K啊。幾犀利啊。佢話佢想去做啊。
B: Batjgwo nej, haih / batjgwo haih ngoqdeih gam caaj gaa zaa. Aa Houh nej Keoiq aa, go daihfuq nej, waah keoiqdeih gor gaanj gungjsij aa, ngaamjngaamj caaurzor go, eh, seoncaaij nej, douj yauq baat k aa. Geir saijleih aa. Keoiq waah keoiq soengr heoi zouh aa.
A：信差都有？
A: Seoncaaij douj yauq?
B：係啊。佢重有六百五十蚊飯錢喎。
B: Haih aa. Keoiq zungh yauq lukh baak ngq saph manj faanhcinr wo.
A：係呀？
A: Haih aax?
B：係啊，但係呢佢哋嗰間本身係餐廳來𡃉。本身都已經有飯食𡃉。即係本身底薪…
B: Haih aa, daanhhaih nej keoiqdeih gor gaanj bunrsanj haih caanjtengj laix gaa. Bunrsanj douj yiqgingj yauq faanh sikh gaa. Zikjhaih bunrsanj dairsanj …
A：即係再俾多六百五十蚊你囖。其實係。
A: Zikjhaih zoi beir doj lukh baak ngq saph manj neiq loj. Keixsath haih.
B：係囖。即係有八千六百五啊。犀唔犀利啊？
B: Haih loj. Zikjhaih yauq baat cinj lukh baak ngq aa. Saij mx saijleih aa?
A：一個信差咋喎。
A: Yatj go seoncaaij zaa wo.
B：佢話 / 係啊。所以佢問佢弟婦呢，如果請人呢，因為佢弟婦請人𡃉，佢話不如揾佢去。
B: Keoiq waah / haih aa. Soryiq keoiq manh keoiq daihfuq nej, yvxgwor cengr yanx nej, yanjwaih keoiq daihfuq cengr yanx gaa, keoiq waah batjyvx wanr keoiq heoi.
A：但係佢年紀大嚹喎。
A: Daanhhaih keoiq ninxgeir daaih laa wo.
B：冇所謂𡃉。
B: Mouq sorwaih gaa.
A：冇所謂呀？
A: Mouq sorwaih aax?
B：佢同佢嗰啲人熟晒𡃉。根本佢成日都有上佢弟婦公司𡃉。
B: Keoiq tungx keoiq gor dij yanx sukh saai gaa. Ganjbunr keoiq sengxyath douj yauq soengq keoiq daihfuq gungjsij gaa.
A：係呀？
A: Haih aax?
B：早排呢佢弟婦呢，公司話請清潔呢。佢啲人都話呢誒，係 / 即係放咗工來做兩個 / 即係來幫佢哋吸塵𡃉咋。做乜都得𡃉。
B: Zourpaaix nej keoiq daihfuq nej, gungjsij waah cengr cingjgit nej. Keoiq dij yanx douj waah nej eh, haih / zikjhaih fongzor gungj laix zouh loengq go / zikjhaih laix bongj keoiqdeih kapjcanx gaa zaa. Zouh matj douj dakj gaa.
A：喀。
A: Haakh.
B：噉佢啲同事話，「喂，不如叫你嗰個姑奶上來做吖。」噉樣賺咗佢一二千蚊幾抵啊。噉樣啊。
B: Gamr keoiq dij tungxsih waah, " wai, batjyvx giu neiq gor go gujnaaij soengq laix zouh aaj. " gamryoengr zaanhzor keoiq yatj yih cinj manj geir dair aa. Gamryoengr aa.
A：喀。
A: Haakh.
B：係啊。
B: Haih aa.